b'\n_START_ARTICLE_\nF\xc3\xb8rste norsk-svenske krig\n_START_SECTION_\nHistorie\n_START_PARAGRAPH_\nI 1062 hadde kongen og jarlen kommet ut i \xc3\xa5pen fiendskap med hverandre over uoverensstemmelse omkring danskekongen Svein Estridsons flukt under slaget ved Nis\xc3\xa5. Kongen anklaget jarlen for forr\xc3\xa6deri etter \xc3\xa5 ha f\xc3\xa5tt rede p\xc3\xa5 at danskekongen hadde blitt f\xc3\xb8rt p\xc3\xa5 landet av H\xc3\xa5kon Ivarssons menn._NEWLINE_H\xc3\xa5kon Ivarsson jarl m\xc3\xa5tte r\xc3\xb8mme fra Oslo over til den svenske kongen Stenkil som gav ham styringen i landsdelen V\xc3\xa4rmland. Med det var en norsk-svensk konflikt uunng\xc3\xa5elig, for jarlen startet en oppstand i 1062 til 1063 p\xc3\xa5 sitt tidlige jarld\xc3\xb8mme. Opplandene mot den hardhendte kongen._NEWLINE_V\xc3\xa5ren 1064 ble krigen mot Danmark stilt i bero etter forhandlingene mellom nordmennene og danskene ved Elven, som endte med et forlik mellom de to kongene som hver for seg hadde deres egne interne problemer. Straks etter dette vendte Kong Harald seg mot opplendingene som straks sa at de ville ikke betale skatt siden de allerede hadde betalt til jarlen, som hadde en stor h\xc3\xa6r i G\xc3\xb6taland. For \xc3\xa5 tvinge fram betalingen av skatt m\xc3\xa5tte kongen f\xc3\xb8rst beseire jarlen._NEWLINE_Tidlig h\xc3\xb8st, \xc3\xa5ret 1063 (eller 1064) dro kongen s\xc3\xb8r til Konghelle med h\xc3\xa6ren. De samlet opp lette skip, og seilte oppover G\xc3\xb8taelven og frem til fossene. De lette skipene ble dratt over land ved fossene og opp til sj\xc3\xb8en V\xc3\xa4nern. Siden rodde den norske fl\xc3\xa5ten over innsj\xc3\xb8en mot \xc3\xb8st, der H\xc3\xa5kon Ivarsson holdt til. H\xc3\xa5kon jarl kom ned fra landet sammen med den svenske h\xc3\xa6ren for \xc3\xa5 m\xc3\xb8te den norske h\xc3\xa6ren og avverget herjingene p\xc3\xa5 landskapene.\n_START_SECTION_\nHarald Hardr\xc3\xa5des seier\n_START_PARAGRAPH_\nHarald Hardr\xc3\xa5de med sin h\xc3\xa6r gikk p\xc3\xa5 land fra ei elv p\xc3\xa5 \xc3\xb8stsiden av V\xc3\xa4nern og opp i landet der de fant den svenske h\xc3\xa6ren oppstilt p\xc3\xa5 den andre siden av ei myr. Slaget ved V\xc3\xa4nerns strand sluttet med seier for nordmennene som vant under ledelse av den mer erfarne kongen, jarlen var blitt fordrevet uten sitt merke._NEWLINE_Med seieren var jarlens innflytelse i Opplandene \xc3\xb8delagt, og med dels brutale metoder ble de siste rester av motstanden mot kongestyret undertrykket, vinteren 1064 til 1065. I l\xc3\xb8pet av vinteren var Romerike, Hedmark, Hadeland og Ringerike herjet med ild og drap av de kongelige styrkene. Med terrortaktikk var Opplandene underlagt kongens kontroll nok en gang. I Sverige var H\xc3\xa5kon Ivarssons nederlag et hardt slag for svenskekongen.'